טליה איינהורן

טליה איינהורן (נולדה ב-15 בדצמבר 1951) היא משפטנית ישראלית ופרופסור אמריטה באוניברסיטת אריאל, חברה בוועדה המייעצת למינוי בכירים בשירות המדינה. איינהורן נולדה בתל אביב לרבקה ואברהם אסף, אנשי חינוך. דודה היה הרב פרופ' שמחה אסף. בילדותה המוקדמת חייתה בוונקובר שלוש שנים, שם ניהל אביה את בית הספר היהודי "תלמוד תורה". למדה בבית הספר היסודי דובנוב, ובגמנסיה העברית הרצליה במגמה מתמטית-פיזיקלית. בגיל 17 החלה לימודים במסגרת העתודה האקדמית לתואר ראשון במתמטיקה ובפיזיקה באוניברסיטה העברית בירושלים, ובשנת 1971 סיימה אותם בהצטיינות. בתום לימודיה שירתה בצה"ל בעריכה ובתרגום ב"מערכות", ההוצאה לאור של צה"ל ומשרד הביטחון. במהלך השירות נישאה לברוך איינהורן, שעמד בראש מדור מערכות הפעלה בממר"ם. בשנים 1974–1977 סיימה לימודי תואר ראשון במשפטים בפקולטה למשפטים של אוניברסיטת תל אביב, שנתיים רצופות מתוכן כמצטיינת דיקן. התמחתה במשרד עורכי דין יהושע רוטנשטרייך ואליהו גיצלטר. במשך 11 שנים עסקה בפרקטיקה המשפטית. שש שנים פעלה במשרד שהקימה, במסגרתו עסקה במשפט אזרחי-מסחרי ובליטיגציה, וחמש שנים נוספות בתעשייה, בהן התמחתה בניסוח ובניהול משא ומתן על חוזים עסקיים בין-לאומיים. בשנים 1988–1989 סיימה בהצטיינות יתרה לימודי תואר שני במשפטים באוניברסיטת תל אביב. עבודת המוסמך שלה זכתה בפרס הראשון של האגודה הישראלית לבעיות הפרלמנטריזם, וספר המבוסס על עבודתה זו פורסם בהוצאת האגודה. ב־1989 נסעה יחד עם משפחתה לדנמרק במסגרת עבודתו של בעלה בחברת IBM. בשנים 1991–1993 למדה לתואר דוקטור במשפטים באוניברסיטת המבורג בגרמניה, וסיימה אותו בהצטיינות יתרה. עבודת הדוקטורט שלה נעשתה בהנחיית פרופסור ארנסט מסטמקר, מנהל מכון מקס פלאנק בהמבורג, ונושאה היה "המסגרת המשפטית לסחר החוץ של ישראל – מבט באספקלריה של הסכם הסחר החופשי בין ישראל לקהילה הכלכלית האירופית". איינהורן ייסדה והייתה העורכת הראשית הראשונה של כתב העת המדעי "European Business Organization Law Review", פרסום של המכון הבין-אוניברסיטאי ט.מ.ק אסר (T.M.C. Asser Instituut) לחקר המשפט הבין-לאומי והמשפט האירופי בהאג שבהולנד. באוקטובר 1997 הופיעה בפני הוועדה הכלכלית המשותפת לבית הנבחרים ולסנאט האמריקני כעדה מומחית בנוגע ליחסים הכלכליים בין ישראל לרשות הפלסטינית. ב-1998 מונתה לפרופסור מן המניין בפקולטה למשפטים של האוניברסיטה הבין-לאומית קונקורדיה (אנ') בטאלין שבאסטוניה. ב-2002 החלה לכהן כחוקרת בכירה אורחת בפקולטה לניהול של אוניברסיטת תל אביב. בשנים 2003–2008 הייתה פרופסור למשפטים במכללת שערי משפט. בשנים 2002–2004 הצטרפה לחוג הפרופסורים לחוסן מדיני וכלכלי, והייתה חברה בהנהלת החוג. בשנים 2009–2010 הייתה פרופסורית אורחת באוניברסיטת אינדיאנה ובאוניברסיטת פורדהאם שבניו יורק, וב-2011 בבית הספר למשפטים באוניברסיטת סנטה קלרה (אנ') בסנטה קלרה שבקליפורניה. בשנת 2010 מונתה לפרופסור מן המניין לכלכלה ומינהל עסקים באוניברסיטת אריאל. ב-2014 הייתה שותפה להקמת כתב העת "הון משפחתי". ב-2016 הרצתה קורס קיץ במשפט בין-לאומי פרטי השוואתי באקדמיה למשפט בין-לאומי בהאג. ב-2019 מונתה על ידי שר המשפטים אמיר אוחנה לחברה בוועדה לבחינת הרפורמה בסדר הדין האזרחי בישראל. ב-21 בפברואר 2022 נבחרה לכהן כחברה בפאנל הבוררים בבית הדין לבוררויות בין-לאומיות של דרום סין-שנזן והונג-קונג. פרסמה שורת ספרים ומאמרים בספרי מחקר ובכתבי עת מובילים בישראל, באירופה ובארצות הברית. בנוסף, חיברה ערכים לאנציקלופדיה למשפט בין-לאומי פומבי היוצאת לאור בחסות מכון מקס פלאנק בהיידלברג, לאנציקלופדיה הבין-לאומית למשפט בין-לאומי פרטי ולאנציקלופדיה הבין-לאומית למשפט השוואתי. בנוסף, הרצתה באוניברסיטאות ובמוסדות מחקר בישראל, באירופה ובארצות הברית. איינהורן היא חברת הוועדה המייעצת של הפורום הישראלי למשפט וחירות. תחומי המחקר של איינהורן הם משפט בין-לאומי פרטי, משפט פרטי השוואתי, ארץ ישראל ויישובה במשפט הבין-לאומי, משפט עסקי בין-לאומי, הון משפחתי, משפט הסחר הבין-לאומי, ארגונים עסקיים בין-לאומיים, בוררויות מסחריות בין-לאומיות, ומשפט המורשת התרבותית. איינהורן היא חברה קבועה (titular member) באקדמיה הבין-לאומית למשפט השוואתי, חברת האגודה האמריקאית למשפט בין-לאומי (אנ'), חברת האגודה הגרמנית למשפט בין-לאומי, ובהנהלה המדעית המייעצת של האגודה הבין-תחומית למשפט פרטי השוואתי ובין-לאומי פרטי. בנוסף, איינהורן חברה בוועדת הבוררויות הבין-לאומיות באיגוד המשפט הבין-לאומי (שבו הייתה חברה בעבר), בוועדת הסחר הבין-לאומי (1997–2014) ובוועדת משפט המורשת התרבותית (1997–2016). בישראל הייתה לזמן קצר חברה במועצת הרשות השנייה לטלוויזיה ולרדיו. איינהורן הגישה ניירות עמדה בנושאי הצעות חוק אחדות, והשתתפה בישיבות של ועדת החוקה, חוק ומשפט של הכנסת בנושאים אלה. ניירות העמדה שכתבה ודיוני ועדת הכנסת עסקו בנושאים הבאים: הצעת חוק דיני ממונות, שהיה אמור להיות ספר חוקים אזרחי ישראלי חוק ההסדרה הסדרת סמכויות הייעוץ והייצוג של היועץ המשפטי לממשלה הפרדת הרשויות הרפורמה המשפטית תקני השיפוט והעומס השיפוטי סדר הדין האזרחי. איינהורן ביקרה את הרפורמה בסדר הדין האזרחי, וגרסה כי היא תפעל בניגוד למטרותיה המוצהרות, ותביא לפגיעה בוודאות המשפטית, ביעילות הדיונים וביכולת להשיא את הצדק. איינהורן ביקרה את ביטול רוב התקנות, את היעדרם של הסדרים הנוגעים לפסיקה שקדמה לרפורמה, את הגבלת השאלות שניתן לשאול בשאלונים במסגרת הליכי גילוי מוקדם, וכן ביקרה את הצורך ברפורמה הזו מלכתחילה, בנימוק שהבעיות שהרפורמה מבקשת לפתור אינן נעוצות בתקנות כלל, ולכל הפחות היה צורך לבצע בדיקה מקדימה על-מנת להסיק זאת. כמו-כן, איינהורן ביקרה הסדרים ספציפיים ברפורמה, שלדידה יגרמו לחוסר יעילות בהקצאת המשאבים השיפוטיים, ובתוכם השאיפה לנהל את הדיון בעל-פה, חיוב יתר בלתי מובחן בהפניה להליכי פישור וגישור, ועוד. איינהורן טענה גם כי יצירת משרת "המזכיר המשפטי" אינה יכולה להתבצע על-ידי תקנות סד"א שכן אין לשר סמכות שכזו בדין. ב-7 באוקטובר 2018 אישרה ממשלת ישראל את צירופה של איינהורן לוועדה המייעצת למינוי בכירים בשירות המדינה. ב-17 באוקטובר 2018 הוגשה עתירה לבית המשפט הגבוה לצדק בידי עורך הדין רפי נץ־צנגוט נגד מינויה, בטענה לבעיות מנהליות בהגשת הטפסים, אי דיווח כי בנה הוא יועץ של שר הביטחון אביגדור ליברמן, טענה כי הסיתה לסירוב פקודה של חיילי צה"ל, וכי היא מציגה את עצמה כ"דוקטור" וכ"פרופסור" באופן מזויף. לאחר בדיקה שערך הגף להערכת תארים אקדמיים מחו"ל במשרד החינוך, נמסר כי תואר ה"דוקטור יוריס" שניתן בגרמניה אכן מקביל לתואר שלישי. במהלך העתירה התבררו הסמכותיה לתארים במשפטים, התברר כי לא קראה לסירוב פקודה וכי לא הסתירה כי בנה הוא יועץ של שר הביטחון. השופטים יעצו למגיש העתירה למשוך אותה, כפי שאכן קרה, ובפסק הדין נדחתה העתירה. דו"ח של נציב תלונות הציבור על מייצגי המדינה בערכאות, דוד רוזן, קבע כי בעניין הקריאה לסירוב פקודה, הצגת הדברים בתשובת המדינה לבית המשפט העליון עלולה הייתה להטעות. בעקבות פרסום ביקורת על נפתלי בנט וממשלתו, זומנה לשימוע לפני הדחה מהוועדה למינוי בכירים, שנערך באוקטובר 2021 אצל מזכיר הממשלה שלום שלמה והיועצת המשפטית של משרד ראש הממשלה שלומית ברנע פרגו, אך היא המשיכה להיות חברה בוועדה. במהלך משפט נתניהו משתתפת איינהורן בקביעות בצוות "האולפן הפתוח" של כנרת בראשי. איינהורן הביעה דעתה: "ברור לי שלתיק השוחד אין ולא היו ידיים ורגליים". איינהורן היא מבקרת חריפה של שיטת המשפט הישראלית, ובפרט של הליכי בג"ץ בבית המשפט העליון. לדבריה, להליך בג"ץ הישראלי מספר מאפיינים ייחודיים: בג"ץ הוא ערכאה ראשונה ואחרונה ללא ערכאה דיונית המבררת את העובדות ואת הסוגיות המשפטיות על פי סדרי דין ודיני ראיות מתוקנים. בוטלו דרישות הסף לזכות עמידה, ובג"ץ פתח שעריו לשורת עותרים "ציבוריים" מטעם עצמם. בפועל, כל נושא הוא שפיט, בין אם מדובר בשאלות פוליטיות מובהקות, נושאים כלכליים, ביטחוניים וכיוצא באלה. אומצו עילות עמומות כסבירות ומידתיות שהן בעיני המתבונן, במקום עילות תביעה מוגדרות כגון חריגה מסמכות, שיקולים זרים וכיוצא בזה. שיקול הדעת של הרשות הוּמַר בשיקול הדעת של בית המשפט, אף שאין לבית המשפט הכלים והמומחיות להכריע במכלול הבעיות שסוגיות אלה מעוררות. בנוסף לכל אלה, הסמכות שיש לנשיא בית המשפט העליון לקבוע את הרכב השופטים שידון בתיק נחשבת במדינות אחרות כהפרה של הזכות היסודית של מתדיין להופיע בפני בית משפט נייטרלי שהרכבו נקבע באופן אקראי. עקב עמדתה הביקורתית כלפי הרפורמה בסדר הדין האזרחי שתחילתה תוכננה לספטמבר 2020, מונתה על ידי שר המשפטים אמיר אוחנה ב-2019 כחברה בוועדה שתבחן את הרפורמה לצד עו"ד ד"ר אסף פוזנר. לאחר שלוש ישיבות שקיימה הוועדה, דרשה נשיאת בית המשפט העליון אסתר חיות מיושב ראש לשכת עורכי הדין אבי חימי להחליף את איינהורן ואת ד"ר אסף פוזנר מהוועדה לבחינת תקנות סדר הדין האזרחי, בשל "התנהגות לעומתית". איינהורן מתחה ביקורת גם על סדר הדין הפלילי בישראל, שלדבריה אינו תואם את הסטנדרטים המקובלים בדמוקרטיות מערביות. איינהורן מבקרת גם את המצב שבו, לטענתה, היועץ המשפטי לממשלה הפך, על פי פסיקת בג"ץ, לרשות רביעית, המחייבת את הממשלה ולא רק מייעצת לה. כך נוצר לדעתה מצב אנומלי שהיועץ המשפטי, המיוצג על ידי פרקליטות המדינה, מוסמך לייצג עמדה עצמאית, לעומתית, שאינה מבטאת את עמדת ראש הממשלה, את עמדת השר או את עמדת הממשלה, ואף יכולה לחבור לעמדת העותרים לבג"ץ, בניגוד לעמדת הממשלה, דבר שעלול להביא לכך שהממשלה לא תקבל סיוע משפטי ראוי בבית המשפט. לפי איינהורן אין למצב זה אח ורע בדמוקרטיות מערביות. בעקבות בג"ץ התנועה למען איכות השלטון בישראל נגד יושב ראש הכנסת יולי אדלשטיין, כתבה איינהורן כי על פי תיקון לחוק יסוד: הכנסת שהתקבל ברוב של 91 חברי כנסת, יושב ראש הכנסת הקודמת ממשיך לכהן עד בחירת יושב ראש חדש, ועל פי תקנון הכנסת הוא לבדו מוסמך להחליט על כינוסה של הכנסת לצורך החלפתו במועד שיקבע עד השבעת הממשלה החדשה. לדבריה בג"ץ נתן פסק דין בחוסר סמכות. בראיון בחדשות ערוץ 12 אמרה איינהורן ש"מדינה דמוקרטית לא צריכה שומרי סף, בשביל זה יש לנו בחירות". איינהורן אלמנה ואם לארבעה ילדים. בנה ישראל איינהורן הוא פרסומאי ששימש כיועץ של בנימין נתניהו. מתגוררת בתל אביב. משפט בינלאומי פרטי ובין דתי, הוצאת נבו, 2023 Einhorn Talia, Proscription of Parties that have a Racist Platform under Art. 7A of the Basic Law: Ha-Knesset, Jerusalem: The Israeli Association for Parliamentary Issues, 1993 Einhorn Talia, The Role of the Free Trade Agreement between Israel and the EEC: The Legal Framework for Trading with Israel between Theory and Practice, Baden-Baden: Nomos, 1994 A. E. Kellermann/ K. Siehr/ T. Einhorn (eds.), Israel among the Nations: International and Comparative Law Perspectives on Israel’s 50th Anniversary, London: Kluwer Law International 1998 J. Basedow/ I. Meier/ A.K. Schnyder/ T. Einhorn/ D. Girsberger (eds.), Private Law in the International Arena – Liber Amicorum Kurt Siehr, The Hague: T.M.C. Asser Press, 2000 T. Einhorn (ed.), Spontaneous Order, Organization and the Law – Liber Amicorum Ernst-Joachim Mestmäcker, The Hague: T.M.C. Asser Press, 2003 T. Einhorn/ K. Siehr (eds.), Intercontinental Cooperation through Private International Law: Essays in Memory of Peter E. Nygh, The Hague: TMC Asser Press, 2004 K. Boele-Woelki/ T. Einhorn/ D. Girsberger/ S. Symeonides, Convergence and Divergence in Private International Law – Liber Amicorum Kurt Siehr, The Hague/ Zurich: Eleven/Schulthess, 2010 Einhorn Talia, Private International Law in Israel, Alphen aan den Rijn: Kluwer Law International, 1st ed. 2009 ,2nd ed., 2012 Einhorn Talia, The Status of Judea & Samaria (The West Bank) and Gaza and the Settlements in International Law, Jerusalem: Jerusalem Center for Public Affairs, 2014 Talia Einhorn, Private International Law in Israel, 3rd ed., 840pp, Kluwer Law International, 2022 אתר האינטרנט הרשמי של טליה איינהורן טליה איינהורן, ברשת החברתית פייסבוק טליה איינהורן, ברשת החברתית אקס (טוויטר) טליה איינהורן, באתר ResearchGate טליה איינהורן, באתר SSRN דף המרצה של פרופסור איינהורן באתר המכללה למדינאות פרופ' איינהורן: שטחי יש"ע אינם שטח כבוש, באתר ערוץ 7, 29 במאי 2003 אייל לוי, פרופ' טליה איינהורן: "לא עשיתי הנחות לממשלה הקודמת שמינתה אותי, ואין סיבה שהפעם אנהג אחרת", באתר ישראל היום, 14 באוקטובר 2021 מאמרים אקדמיים: כללי ברירת דין בעניינים מסחריים בקהילייה האירופית, המשפט, כרך ב', עמ' 291–310 התקשרות בהסכמים בינלאומיים ומדיניים: הדין המצוי איננו רצוי, המשפט, ג', עמ' 367–384 Einhorn, Talia, "The Common Law Foundations of the Israeli Draft Civil Code – A Critical Review of a Paradigm-Shifting Endeavor", RabelsZ 80 (2016) 94-129 מאמרי דעה: ארץ-ישראל ויישובה במשפט הבינלאומי, באתר News1 מחלקה ראשונה, 26 במאי 2003 בלי עלילות דם, באתר הארץ, 13 באוגוסט 2003 האמת הכבושה על המאחזים, באתר ynet, 20 ביולי 2012 לטובתה, מערכת המשפט זקוקה לביקורת, באתר ישראל היום, 4 ביולי 2019 התערבות בג”ץ והיועמ”ש במינויים – פרק נוסף בהפיכה השיפוטית, באתר מידה, 20 בדצמבר, 2019 הרפורמה בסדר הדין האזרחי – תקלות ללא תקנה, באתר "דיומא", 20 ביולי 2020 בגרמניה נקרא תוארה "דוקטור יוריס" (Dr. Iuris או Dr. Juris). אין להתבלבל בינו לבין תואר "JD - יוריס דוקטור" האמריקני, השקול לתואר "מוסמך אוניברסיטה" במשפטים ומוענק שם למי שסיים בית ספר למשפטים. אישור דרגת פרופסור מן המניין באוניברסיטת אריאל - טליה איינהורן אדריאן פילוט, הממשלה אישרה: משה טרי ופרופ' טליה איינהורן ישמשו כחברים בוועדה למינוי בכירים, באתר כלכליסט, 7 באוקטובר 2018 תמר אבידר, מה שביטוח - זה מנהל בית ספר בגימלאות, מעריב, 19 באוקטובר 1981 עפרה לקס, פרופ' טליה איינהורן: לא צריך את בג"ץ, באתר ערוץ 7, 5 ביוני 2020 התפתחות מערכת המחשוב המרכזית (Mainframe) בממר"ם, באתר העמותה להנצחת חללי חיל הקשר והתקשוב הספר "הגבלת סיעה בעלת מצע גזעני על-פי סעיף א7 לחוק יסוד: הכנסת", באתר "סימניה" European Business Organization Law Review - Editorial Article 2000 Talia Einhorn, The Economic Relations between Israel and the Palestinian Authority, Justice Journal of the International Association of Jewish Lawyers and Jurists No. 17, June 1998, pp. 40-43 Israel's Economic Future, Hearing before the Joint Economic Committee, Congress of the United States, one hundred fifth Congress, First Session, October 21, 1997, Pages 14-18, 151-179 איציק וולף, פרופ' איינהורן השתמשה בתוארה כדין באתר News1 מחלקה ראשונה, 23 באוקטובר 2018 יהונתן ליס, המועמדים החדשים לוועדת המינויים: טליה איינהורן מאוניברסיטת אריאל ומשה טרי, באתר הארץ, 2 באוקטובר 2018 הון משפחתי, כרך א' מספר 1, הוצאת רונן, אפריל 2014 מתן ברניר, ‏עוד חוזר הניגון: כניסתה לתוקף של הרפורמה בתקנות סדר הדין האזרחי נדחתה שוב בחצי שנה, באתר גלובס, 16 בספטמבר 2019 טליה איינהורן באתר SSRN IACL members by status, International Academy of Comparative Law The German Society of International Law IACPIL Statutory Organs ILA Committees, International Law Association לי-אור אברבך, ‏ארדן מינה מועצה, באתר גלובס, 1 באוקטובר 2014 טליה איינהורן, הצעת חוק דיני ממונות – נייר עמדה, ישיבת ועדת חוקה, חוק ומשפט 2211212011 טליה איינהורן, חוק ההסדרה – נייר עמדה, ישיבת ועדת חוקה, חוק ומשפט 26 בנובמבר 2016 נייר עמדה לעניין הסדרת סמכויות הייעוץ והייצוג של היועץ המשפטי לממשלה נייר עמדה לעניין חיזוק הפרדת הרשויות נייר עמדה לעניין ההשוואה עם ניו זילנד לעניין הרפורמה המשפטית נייר עמדה לעניין תקני השיפוט והעומס השיפוטי נייר עמדה לרפורמה בסדר הדין האזרחי יהונתן ליס, הממשלה אישרה את מינוי טליה איינהורן ומשה טרי לוועדה למינוי בכירים, באתר הארץ, 7 באוקטובר 2018 עטרה גרמן, ‏יועצו הבכיר של ליברמן התפטר כדי לאפשר את מינוי אמו לוועדה למינויי בכירים, באתר "סרוגים", 3 באוקטובר 2018 אדריאן פילוט, עתירה לבג"ץ: לפסול את מינויים של איינהורן וטרי לוועדה למינוי בכירים בשירות המדינה, באתר כלכליסט, 17 באוקטובר 2018 אביב הורביץ, ‏אז שלא יעבדו עליכם, באתר ‏מאקו‏, 25 באוקטובר 2018 בג"ץ 7333/18 עו"ד רפי נץ-צנגוט נ' ממשלת ישראל ואחרים, ניתן ב־5 בנובמבר 2018 אדריאן פילוט, נדחתה העתירה שדרשה לפסול את נציגי הציבור בוועדת גולדברג למינוי בכירים בשירות המדינה, באתר כלכליסט, 5 בנובמבר 2018 משה גורלי, נציב תלונות הציבור: הפרקליטות הטעתה את בג"ץ בנושא פרופ' טליה איינהורן, באתר כלכליסט, 17 באוגוסט 2020 נציבות תלונות הציבור על מייצגי המדינה בערכאות, דוח פעילות 2019, עמי 44 קלמן ליבסקינד, "ממשלת בנט היא ממשלה מסוכנת והניסיון להדיח אותי מהוועדה למינוי בכירים הוא סתימת פיות", באתר ערוץ כאן, טוויטר, ‏4 באוקטובר 2021 איתמר אייכנר, טובה צימוקי, זומנה לשימוע: בנט מדיח חברה בוועדה למינוי בכירים, באתר ynet, 2 בספטמבר 2021 יהונתן ליס, הממשלה צפויה לאשר ביום ראשון את מינויו של מני מזוז ליו"ר הוועדה למינוי בכירים, באתר הארץ, 11 באוגוסט 2022 אלי ציפורי, האולפן הפתוח עם כנרת בראשי – איך עובד השידור הישיר של משפט נתניהו?, 14 בינואר 2022 טליה איינהורן, "נתניהו, לעולם לא תצעד לבד!": פרופ' טליה איינהורן בעד קמפיין ההמונים, באתר מידה, 20 בינואר 2022 טליה איינהורן, הגבלת בג"ץ - צעד חיוני לחיזוק הדמוקרטיה, באתר ynet, 13 בספטמבר 2019 טליה איינהורן, מפלגת בג”ץ פה אחד – פי הנשיאה חיות, באתר מידה, 8 במאי 2020 טליה איינהורן, התערבות בג”ץ והיועמ”ש במינויים – פרק נוסף בהפיכה השיפוטית, באתר מידה, 20 בדצמבר, 2019 טליה איינהורן, סד"א של איילת שקד - לא מאוחר לתקן!, באתר News1 מחלקה ראשונה, 5 בספטמבר 2018 טליה איינהורן, השר אוחנה, עצור את המהפכה בסדר הדין האזרחי, באתר ישראל היום, 22 בפברואר 2013 נטעאל בנדל, חיות הביאה להדחת נציגים של אוחנה מוועדה מקצועית בשל "התנהלות לעומתית", באתר הארץ, 2 בינואר 2020 יפי הלוי, פרופ’ טליה איינהורן: מערכת המשפט היא שעומדת למשפט, באתר ערוץ 20, 24 במאי 2020 טליה איינהורן, יועמ"ש או "רשות רביעית"? , באתר ישראל היום, 3 ביולי 2019 טליה איינהורן, בג"ץ ליושב ראש הכנסת - תצדיע!, באתר ישראל היום, 24 במרץ 2020 https://twitter.com/noa_landau/status/1637068471790981127, Twitter אורי משגב, ועדת המינויים תדון במפכ"ל הבא, בנה של חברת הוועדה תחת חקירה, באתר הארץ, 17 בדצמבר 2020